Film- og videogramlova

Film- og videogramlova (fullt navn: lov om film og videogram) er en norsk lov som regulerer fremvisning og omsetning av film og videogram i næringsvirksomhet.

Loven gjør det straffbart å vise film eller videogram i næringsvirksomhet (drive kino) uten tillatelse fra kommunestyret.§ 2

Loven bestemmer at den som driver fremvisning av film og videogram i næring, skal betale en avgift til Norsk kino- og filmfond på 2,5 % av bruttoomsetningen.§ 3

I 2015 ble reglene om forhåndsvurdering av filmer som skulle fremvises i næringsvirksomhet flyttet til lov om beskyttelse av mindreårige mot skadelige bildeprogram mv.

Frem til 2022 krevde loven at film eller videogram som skal vises i næringsvirksomhet på forhånd måtte være registrert i Medietilsynets videogramregister.Prop. 31 L (2021–2022) Endringer i lov om film og videogram (oppheving av registrerings- og gebyrplikt mv.), lov 22. desember 2021 nr. 168 om endringer i lov om film og videogram (oppheving av registrerings- og gebyrplikt mv.) Slutt på video- og dvd-registrering hos Medietilsynet (11. januar 2022)

Loven ble sanksjonert 15. mai 1987 og trådte i kraft 1. januar 1988.

Referanser

Eksterne lenker
 Lovdata

Kategori:Norske lover
Kategori:Film i Norge
Kategori:Sensur i Norge
Kategori:Lover av 1987